Forside

## Fagre nye verden

### Den overordnede historie

> *"For knap 90 år siden forsvandt den sidste brugbare teknologiske genstand... Ja, ser du, da vore forfadere dengang ankom til denne verden skræmte elvernes teknologi dem. De ødelagde alt hvad de ikke forstod og derfor er meget af denne viden også forsvundet til tiden... Men tiden er kommet, Kongeriget har bevilliget en, ganske betydelig, sum til at etablere en organisation som kan finde disse glemte teknologier og lære at bruge dem for at fremme menneskeheden!"*
>
> *- Mester Arkivar Metos*

## Tidslinje

(??? - 0) **Elvernes tid**

* Den første elverkonge regerer
* Morsiu vulkanen bryder ud
* Damp og magi kombineres for første gang
* Det første luftskib
* Den første Automaton bliver udviklet
* Relativ fred hersker
* Den første pagt bliver formelt underskrevet

(0 - 148) **Menneskenes invasion**

* (0) Mennesket ankommer til Planera igennem deres invasionsportal fra Mondus
* (6) Invasionen af Sin'astar
* (21) Invasionen af Baroviar
* (28) Invasionen af Dunbardar
* (45) Den sidste store elverby falder til menneskene
* (50) Skyelverne opstår som gruppe
* (52) Flugten til skyerne
* (64) Antipolis bliver bygget
* (67) Æterium bliver konstrueret
* (84) De Forenede Racer opstår som gruppe
* (102) Menneskene erobrer halvdelen af den kendte verden
* (148) Menneskene bliver den dominerende race

(149-450) **Menneskets tid**

* (162) Invasionsportalen bliver ødelagt
* (251) De Forenede Racer bliver formelt besejret og opløst
* (265) Den sidste vilde elver, som er observeret
* (271) Sidste gang der bliver produceret ny elvisk teknologi
* (287) Dværgene forsvinder fra overfladen
* (307) Den sidste funktionelle teknologiske genstand går i stykker
* (381) Kongeriget Sōl opstår

(451-) **Fredens tid**

* (476) Brugen af teknologi forsvinder
* (598) Arkivarernes Hus etableres
* (643) Spillet begynder

## Spillets racer

Herunder findes en liste med de gængse racer i den fagre nye verden. Racerne er inddelt i hvor tilgængelige de er i samfundet og hvor typiske de er at se. Nemme racer findes i størstedelen af verden og kan nemt begå sig. Der er ikke restriktioner på at spille denne race. Middel racer er mindre tilgængelige i samfundet og vil typisk findes i store byer. Der er visse restriktioner forbundet med at spille disse racer. Svære racer er sjældne i verden og deres antal er lavt. Der er betydelige restriktioner forbundet med denne race.

De karakterer i møder under jeres eventyr kan reagerer anderledes på interaktioner alt afhængigt af spillerens race. Dværge, for eksempel, er formodet uddøde og deres tilstedeværelse vil højst sandsynligt vække betydelig opsigt. En elver, derimod, er ikke så få, men menneskene har tæmmet denne race betydeligt og elverne er nu blot en skygge af hvad de engang har været.

Nemme (Hyppige)

Menneske
Middel (sparsomme)

HalvelverGnomHalfling
Svære (Sjældne)

Elver
Meget svære (Ekstremt sjældne)

DværgAutomaton

## Fremtiden var her

> *"Se den! Se den lige! Heureka! Den kan stå! Den kan gå! Med denne... Denne Automaton vil vi forandre verdenen. Aldrig igen skal et væsen sulte på gaderne, aldrig igen skal nogen gøre det tunge arbejde."* **-Opfinderen**
>
>

Verdenen nu er ikke som den altid har været. Før menneskets ankomst sprudlede byer med teknologiske opfindelser. Mekaniske heste og tjenere, som var strikket sammen med en blanding af magi og teknik, tjente alle racer. Kul, damp og magi bragte opfindelserne fra mester-opfindernes tanker ud i virkeligheden. Der var varme i ethvert hus, lysende gadelamper om natten, flyvende vidunder genstande, som bragte folk fra punkt A t til punkt B ubesværet.

### Menneskets ankomst

> *"Jeg har set hvad menneskene er i stand til. Jeg græder for den viden som bliver tabt, men jeg holder intet ondt mod deres barbariske sind. De ved ikke bedre. Som børn der er utilfredse med noget de ikke forstår ødelægger de det vi har opbygget. Men de kan ikke ødelægge alt."* **-Ukendt**
>
>

Til trods for racernes teknologiske og magiske udvikling var de langt fra forberedt på et angreb fra en fjende, hvis eneste formål med dets eksistens var at besejre og herske.

Teknologi blev hurtigt anset som noget potentielt farligt for menneskene. Derfor skulle det ødelægges. Der blev aldrig skildret mellem brugbart og ikke brugbart. I menneskenes øjne var alt farligt for deres herredømme. Hvad der ikke blev ødelagt blev gemt væk i de dybeste huller der fandtes.

### En ny hverdag

Men med invasionsportalens ødelæggelse blev menneskene konfronteret med en ny virkelighed. En virkelighed som betød at de ikke længere kunne sende besked til deres hjem, at de ikke længere kunne spørge om råd. Langsomt, over hundrede af år glemte menneskene gradvist hvem de i virkeligheden var og til sidst blev denne nye planet deres hjem.

En ellers hidtil ukendt følelse af opdagelseslyst, interesse for magi og det ukendte begyndte at blomstre. I år 598 etableres Arkivarernes Hus, som har til formål at opdage gammel og ukendt teknologi, som findes overalt i verdenen. Langsomt, meget langsomt, begynder racerne i verdenen at få øjnene op for den verden som engang var der og som måske kan komme igen.

## Magiens verden

> *"Magi har været en ting forbeholdt de mest velstående medlemmer af kirken. Sådan har Mars bestemt at det skal være og sådan forbliver det... Men da vi ankom til denne verden vidste vi med det samme, at magi her var gennemvædet i verdenen..."* **-Et brev hjem**
>
>

Til forskel fra planeten Mondus, hvor menneskene kommer fra er magi en hverdagsting på Planera. Det har i stor stil været elverne som har været storbrugere af magi, som de fejlfrit har koblet med deres teknologiske viden. Det har betydet, at siden invasionsportalens ødelæggelse, at menneskene har måtte indse en ny hverdag, hvor magi spiller en større del end nogensinde før.

#### Magi i nutiden

Til trods for at alle væsner besidder en evne til at skabe magi, har det altid været elverne som har været bedst. Deres lange levealder og gamle biblioteker har været uundværlige for at lære andre racer deres sande potentiale, omend de har undervist ufrivilligt. Så snart at menneskene blev den dominerende race, blev magi blandt de andre racer bandlyst. Ældre elvere som ikke ville rette ind efter deres nye mestre blev dræbt. Resten, de få som overlevede, blev en slags slaver. Ufrivillige undervisere.

I nyere tid er magi strengt reguleret. Alt undervisning i magi foregår på Nilfs Akadekadmi, hvor både elever og undervisere er nøje udvalgt af fakultetet. Det er som oftest mennesker som findes som undervisere i nyere tid, men der går rygter at selv den dygtigste menneskelige troldmand har en højtstående elver som slave, som han kan søge råd hos.

Elvere, i magisk betragtning, ses derfor som en nødvendig onde. Men en onde som holdes under nøje betragtning.

Der findes sjældent en magisk bruger som ikke har besøgt akademiet. Dem som lærer og udøver magi på egen hånd vil blive opsøgt af de frygtsomme Troldmands-jægere.

## En gudeløs verden?

> *"Disse mennesker taler om en gud, Mars, kalder de ham vidst. Jeg er ikke sikker på at jeg forstår. Filosofien er, at de skal erobre, overtage og herske... Men en de tilskynder alt deres held denne figur. Det er som om, at de ikke selv mener de er ansvarlige for deres handlinger?"* **-Avasii**
>
>

Historisk set har Planera aldrig kendt til nogle etablerede guder. Verdenen har tilsyneladende været foruden deres aktive indgreb, hvis de overhovedet findes. Dermed ikke sagt at der ikke findes præster eller hellige krigere - Verdenen har indtil menneskets ankomst opereret på et filosofisk grundlag. Der fandtes mange filosofier blandt verdens mange racer. Der var ritualer, ledende figurer, men ingen guder. Det var tanken om at gøre noget specielt der gav kræfterne til dem som fulgte filosofierne til punkt og prikke.

Det var først da menneskene ankom til Planera at verdens racer blev introduceret for konceptet 'gud'.

Mars, kaldte de ham. De tilbad ham og påskønnede alt godt til hans navn. Det var, for mange racer, en ukendt og yderst mærkværdig tankegang, at ens liv kunne være styret af én person. Men Mars kræfter var tydelige at mærke og hans følgere satte et urokkeligt præg på verdenen og den ville for altid være ændret.

### Religion i nutiden

Da invasionsportalen blev ødelagt og menneskenes adgang til deres egen verden blev skåret over ændrede deres tilgang til religion sig langsomt over hundredevis af år. Som magien påvirkede menneskene påvirkede Planeras filosofiske tankegang også menneskenes syn på hvad der engang var deres religion og uden adgang til deres hjemplanet og deres gud Mars, forsvandt tilbedelsen af ham langsomt.

Ligeledes påvirkede menneskenes tankegang omkring guder de andre racer.

I nutiden er gude-figuren Mars forsvundet. At tilbede Mars er blevet en filosofi i sig selv med strenge regler og en biskop, som bestemmer religionens overordnede regler. Denne religion er også kendt som Den Røde Flamme og er anset som værende Planeras mest dominerende religiøse filosofi.

Men i det skjulte, ude i ødemarkerne, dér hvor de opmærksomme øjne ikke nænner kigge... Dér vokser historier om personer, personer med umulige kræfter, personer som kræver tilbedelse og igennem tilbedelse giver kræfter. Hvad der har været startet som historier er vokset og enkelte personer har endda angivet at have modtaget kræfter fra dem - Men tilbedelse af personer kan vise sig at være farligt ude i verdenen.

### Filosofier

#### De fem (anerkendte) filosofier

**- Den Røde Flamme (Orden)**

**- Grønkær** **(Frihed)**

**- Mordus (Dødelighed)**

**- Tempira (Omstilling)**

**- Vera (Fremskridt)**